
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījums Ministru kabineta 2016. gada 15. jūlija noteikumos Nr. 474 "Darbības programmas "Izaugsme un nodarbinātība" 8.4.1. specifiskā atbalsta mērķa "Pilnveidot nodarbināto personu profesionālo kompetenci" īstenošanas noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta noteikumu projekts "Grozījumi Ministru kabineta 2016. gada 15. jūlija noteikumos Nr. 474 "Darbības programmas "Izaugsme un nodarbinātība" 8.4.1. specifiskā atbalsta mērķa "Pilnveidot nodarbināto personu profesionālo kompetenci" īstenošanas noteikumos"" (turpmāk – MK noteikumu projekts) ir izstrādāts saskaņā ar Eiropas Savienības struktūrfondu un Kohēzijas fonda 2014. – 2020. gada plānošanas perioda vadības likuma 20. panta 6. un 13. punktu.
1.2. Mērķis
Mērķa apraksts
MK noteikumu projekta mērķis ir atbrīvot 8.4.1. specifiskā atbalsta mērķa “Pilnveidot nodarbināto personu profesionālo kompetenci” (turpmāk – 8.4.1.SAM) ietvaros radušos finansējuma ietaupījumu, lai nodrošinātu tā novirzīšanu uz Izglītības un zinātnes ministrijas pārziņā esošiem Eiropas Sociālā fondu projektiem vispārējās izglītības jomā kompetenču pieejā balstīta vispārējās izglītības satura pilnveide un izglītojamo individuālo kompetenču attīstībai, kā arī profesionālās izglītības jomā darba vidē mācību atbalstam.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Valsts izglītības attīstības aģentūra (turpmāk – Aģentūra)  kopš 2017.gada 1. janvāra īsteno Eiropas Sociālā fonda projektu “Nodarbināto personu profesionālās kompetences pilnveide”, Vienošanās Nr. 8.4.1.0/16/I/001 (turpmāk – Projekts). Atbilstoši Ministru kabineta 2016. gada 15. jūlija noteikumu Nr. 474 "Darbības programmas "Izaugsme un nodarbinātība" 8.4.1. specifiskā atbalsta mērķa "Pilnveidot nodarbināto personu profesionālo kompetenci" īstenošanas noteikumi" (turpmāk -MK noteikumi Nr.474) 5.punkta nosacījumiem 8.4.1.SAM kopējais attiecināmais finansējums ir 45 507 127 EUR, tai skaitā Eiropas Sociālā fonda (turpmāk - ESF) finansējums 38 681 058 euro un valsts budžeta (turpmāk - VB) līdzfinansējums 6 826 069 euro, kas jāapgūst līdz Projekta īstenošanas termiņa beigām, t.i. 2023.gada 31.decembrim. 
Uz doto brīdi Centrālā finanšu un līgumu aģentūra ir pārbaudījusi un apstiprinājusi Aģentūras sagatavotos un iesniegtos 20 maksājuma pieprasījumus par pārskata periodu no 2016. gada 23. jūlija līdz 2023. gada 30. aprīlim par kopsummu 37 995 505,54 euro jeb 83,5% apmērā no Projekta kopējām attiecināmām izmaksām. Līdz 2023.gada 30.jūnijam ir sasniegti šādi Projekta iznākuma un rezultatīvie rādītāji:
1) rezultāta rādītāji:
a) nodarbināto personu skaits vecumā no 17 gadiem, kas pilnveidojušas kompetenci pēc dalības ESF mācībās, izņemot nodarbinātos ar zemu izglītības līmeni (personu skaits) – 48 364 jeb 112,5% no plānotā 43 000 personu skaita;
b) nodarbināto personu ar zemu izglītības līmeni skaits vecumā no 17 gadiem, kas pilnveidojušas kompetenci pēc dalības ESF mācībās (personu skaits) – 13 328 jeb 86,7% no plānotā 15 374 peronu skaita;
2) iznākuma rādītāji:
a) nodarbināto personu skaits vecumā no 17 gadiem, kas saņēmušas Eiropas Sociālā fonda atbalstu dalībai mācībās pieaugušo izglītībā, izņemot nodarbinātos ar zemu izglītības līmeni (personu skaits) – 57 720 jeb 84,9% no plānotā 68 000 personu skaita;
b) nodarbināto personu ar zemu izglītības līmeni skaits vecumā no 17 gadiem, kas saņēmušas Eiropas Sociālā fonda atbalstu dalībai mācībās pieaugušo izglītībā – 16 916 jeb 85,7% no plānotā 19 734 personu skaita.
Problēmas un risinājumi
Problēmas apraksts
Lai sasniegtu Projektā plānotos iznākuma un rezultatīvos rādītājus, kā arī apgūtu finansējumu pilnā apmērā, Aģentūra, 2023.gadā uzsāka jaunas atbalstāmās darbības īstenošanu - individuālās pieejas nodrošināšana nodarbinātai personai ar zemu izglītības līmeni modulārās profesionālās izglītības programmas moduļa vai moduļu kopas apguvei, kas identificējama kā novērtējamu zināšanu, prasmju un kompetenču kopums. Neraugoties uz Aģentūras veiktajiem pasākumiem, lai iesaistītu izglītības iestādes jaunās atbalstāmās darbības īstenošanā, par aktivitātes uzsākšanu tika noslēgti tikai četri sadarbības līgumi. Izglītības iestādes uzsāka iespējamo nodarbināto personu uzrunāšanu iepriekš minētās aktivitātes iesaistē, taču saskārās ar grūtībām piesaistīt mērķa grupai atbilstošas personas. Proti lielai daļai personu, kuras vēlējās iesaistīties šīs atbalstāmās darbības īstenošanā bija iegūta vismaz vidējā profesionālā izglītība, kas attiecīgi neatbilst mērķa grupas prasībām par zemu izglītības līmeni. Šobrīd šīs aktivitātes īstenošanā Aģentūrā ir saņemti pirmie personu iesniegumi mērķa grupas atbilstības pārbaudei. Ņemot vērā minēto, Projektā plānotie iznākuma rādītāji un arī rezultatīvie rādītāji attiecībā uz nodarbinātām personām ar zemu izglītību netiks sasniegti pilnā apjomā, atiecīgi arī netiks apgūts finansējums pilnā apmērā.

Ar Ministru kabineta 17.05.2022. gada 17.maija noteikumiem Nr. 303 "Grozījumi Ministru kabineta 2016. gada 15. jūlija noteikumos Nr. 474 "Darbības programmas "Izaugsme un nodarbinātība" 8.4.1. specifiskā atbalsta mērķa "Pilnveidot nodarbināto personu profesionālo kompetenci" īstenošanas noteikumi" /LV, 96, 19.05.2022./Stājas spēkā 20.05.2022./ 8.4.1.SAM mērķa grupā tika iekļauti Ukrainas civiliedzīvotāji vecumā no 23 gadiem, kam piešķirta pagaidu aizsardzība Latvijas Republikā saskaņā ar Ukrainas civiliedzīvotāju atbalsta likumu un Patvēruma likumu, paredzot tiem  atbalstu latviešu valodas apguvei. Ņemot vērā, ka atbalsts latviešu valodas apguvei Ukrainas civiliedzīvotājiem pieejams Sabiedrības integrācijas fonda īstenotajos pasākumos, Projektā netika saņemts neviens pieteikums.

2023. gada 3.maijā noslēdzās uzņemšana Projekta 9. mācību atlases kārtā digitālo prasmju apguvei, kas ir pēdēja mācību atlases kārta 8.4.1.SAM, ievērojot Projekta īstenošanas beigu termiņu, 2023 gada 31.decembris. Projekta 9. mācību kārtā mācībām pieteicās 11 015 nodarbinātie, no kuriem mācībās tika uzņemti 8064 nodarbinātie. Šobrīd Projektā mācības aktīvi turpinās gan tiem nodarbinātajiem, kas uzsāka apgūt izglītības programmas 9. kārtas ietvaros, gan vēl daļai nodarbināto no iepriekšējām mācību kārtām. Visas Projekta mācības tiks pabeigtas līdz 2023.gada 31. oktobrim. Ievērojot Projekta īstenošanas beigu termiņu, 2023 gada 31.decembris, jaunu mācību atlases kārtu līdz Projekta noslēgumam vairs nav iespējams noīstenot.

Izvērtējot projektā pieejamo finansējumu, faktiski izlietoto finansējumu, kā arī plānoto nepieciešamo finansējumu 5., 7., 8. un 9.mācību kārtas īstenošanas nodrošināšanai, 8.4.1.SAM Projektā identificēts finansējuma ietaupījums 1 500 000 euro apmērā, tai skaitā ESF finansējums 1 275 001 euro un VB līdzfinansējums 224 999 euro, kas ir Projekta pamata finansējums atbilstoši 2021. gada 25.martā apstiprinātajiem 8.4.1.SAM projekta vienošanās grozījumiem, kas paredz nodalīt atsevišķās projekta budžeta pozīcijās 8.4.1. SAM projektam saskaņā ar Ministru kabineta 2020.  gada 16. jūnija noteikumiem Nr. 396 “Grozījumi Ministru kabineta 2016. gada 15. jūlija noteikumos Nr. 474 “Darbības programmas “Izaugsme un nodarbinātība” 8.4.1. specifiskā atbalsta mērķa “Pilnveidot nodarbināto personu profesionālo kompetenci” īstenošanas noteikumi” papildu piešķirto finansējumu 19 810 540 euro apmērā Covid-19 seku mazināšanai. Plānots, ka COVID-19 seku mazināšanai papildu piešķirtais finansējums tiks apgūts pilnā apmērā.
Risinājuma apraksts
Attiecīgi ar MK noteikumu projekts paredzēts samazināt 8.4.1.SAM kopējo pieejamo attiecināmo finansējumu par 1 500 000 euro, tai skaitā ESF finansējums 1 275 001 euro un VB līdzfinansējums 224 999 euro, nosakot, ka 8.4.1.SAM kopējais pieejamais kopējais attiecināmais finansējums ir  ir 44 007 127 euro, tai skaitā ESF finansējums – 37 406 057 euro un VB līdzfinansējums – 6 601 070 euro.

Daļu 8.4.1.SAM pieejamā finansējuma ietaupījuma:
a) 451 523 euro apmērā, tai skaitā ESF finansējums 383 795 euro un VB līdzfinansējums 67 728 euro, plānots novirzīt Darbības programmas "Izaugsme un nodarbinātība" 8.5.1. specifiskā atbalsta mērķa "Palielināt kvalificētu profesionālās izglītības iestāžu audzēkņu skaitu pēc to dalības darba vidē balstītās mācībās vai mācību praksē uzņēmumā" (turpmāk - 8.5.1.SAM) īstenošanai ar mērķi ir sniegt atbalstu mācību procesā iesaistītajiem izglītojamajiem dara vidē balstītu mācību īstenošanai un mācību praksēm uzņēmumos. Papildu piešķirtā finansējuma ietvaros 8.5.1.SAM īstenotā ESF projektā tiks nodrošināts atbalsts papildu 650 izglītojamo iesaistei darba vidē balstītās mācībās un 1 130 izglītojamo iesaistei mācību praksēs uzņēmumos.
b) 250 000 euro apmērā, tai skaitā ESF finansējums 212 500 EUR un VB līdzfinansējums 37 500 euro Darbības programmas "Izaugsme un nodarbinātība" 8.3.2. specifiskā atbalsta mērķa "Palielināt atbalstu vispārējās izglītības iestādēm izglītojamo individuālo kompetenču attīstībai" 8.3.2.2. pasākuma "Atbalsts izglītojamo individuālo kompetenču attīstībai" (turpmāk - 8.3.2.2.pasākuma) īstenošanai. Papildu finansējuma ietvaros  8.3.2.2.pasākumā tiks nodrošināts pedagogu palīgu atbalsts 1.-12. klašu izglītojamajiem 2023. gada novembrī. Atbalsts 8.3.2.2. pasākumā tiek sniegts ne mazāk kā 5 izglītojamo grupā gan mācību stundās, gan ārpus tām dažādu mācīšanās vajadzību kompensēšanai. Galvenā mērķa grupa ir izglītojamie ar mācīšanās traucējumiem un mācību grūtībām. Atbalsts izglītojamajiem tiek nodrošināts gan saistībā ar kompetenču pieejas ieviešanu izglītībā, gan Ukrainas bēgļu uzņemšanu Latvijā, gan arī pāreju uz mācībām latviešu valodā, tādējādi nodrošinot kompleksus, aktuālākajām vajadzībām atbilstošus atbalsta pasākumus izglītojamajiem.
8.3.2.2.pasākumam piešķiramā papildu finansējuma apmērs ir balstīts uz pašvaldību aprēķiniem par 8.3.2.2. pasākuma ietvaros nepieciešamo finansējumu 2023.gada novembrim. Projekta īstenošanā ir iesaistītas visas pašvaldības, un tās pozitīvi vērtē 8.3.2.2. pasākuma ietvaros saņemto atbalstu izglītojamajiem.
Vienlaikus ar 8.4.1.SAM MK noteikumu grozījumiem attiecīgi grozījumi tiks veikti arī 8.5.1.SAM un 8.3.2.2.pasākuma MK noteikumos.

Savukārt pārējā 8.4.1.SAM  finansējuma ietaupījuma daļa - 798 477 euro ​​​​apmērā, tai skaitā ESF finansējums 678706 euro un VB līdzfinansējums 119 771euro, tiek rezervēta citu specifisko atbalsta mērķu aktivitātēm darbības programmas „Izaugsme un nodarbinātība” 8.prioritātes ietvaros pēc Izglītības un zinātnes ministrijas izvērtējuma.

Vienlaikus, 8.4.1.SAM kopējo pieejamā attiecināmo finansējuma samazinājums 1 500 000 euro apmērā, neradīs ietekmi uz 8.4.1.SAM mērķa un rādītāju sasniegšanu. Prognozējamie Projekta iznākuma un rezultatīvie rādītāji līdz Projekta noslēgumam, t.i. 2023.gadam 31.decembrim:
1) rezultāta rādītāji:
- nodarbināto personu skaits vecumā no 17 gadiem, kas pilnveidojušas kompetenci pēc dalības ESF mācībās, izņemot nodarbinātos ar zemu izglītības līmeni (personu skaits) – 51 451 jeb 119,6% no plānotā 43 000 personu skaita;
- nodarbināto personu ar zemu izglītības līmeni skaits vecumā no 17 gadiem, kas pilnveidojušas kompetenci pēc dalības ESF mācībās (personu skaits) – 15 112 jeb 98,3% no plānotā 15 374 peronu skaita;
2) iznākuma rādītāji:
- nodarbināto personu skaits vecumā no 17 gadiem, kas saņēmušas ESF atbalstu dalībai mācībās pieaugušo izglītībā, izņemot nodarbinātos ar zemu izglītības līmeni (personu skaits) – 57 810 jeb 85% no plānotā 68 000 personu skaita;
- nodarbināto personu ar zemu izglītības līmeni skaits vecumā no 17 gadiem, kas saņēmušas ESF atbalstu dalībai mācībās pieaugušo izglītībā – 16 980 jeb 86% no plānotā 19 734 personu skaita.

Lai nodrošinātu nodarbināto personu ar zemu izglītības līmeni iesaisti, Aģentūra ir nodrošinājusi gan mērķētus reklāmas un mērķa grupas uzrunāšanas  pasākumus, nodrošinot informatīvās kampaņas personu pieteikšanās laikā, gan uzsākusi jaunas atbalstāmās darbības īstenošanu – individuālās pieejas īstenošana personām ar zemu izglītības līmeni. Sagatavojot mācību vajadzību sarakstu astotās kārtas izsludināšanai īpaši tika ņemtas vērā personu ar zemu izglītības līmeni vajadzības digitālo prasmju apguvē. Vienlaikus, saņemot izglītības iestāžu piedāvājumu, tika konstatēts, ka tā reģionālais pārklājums nav pietiekams, lai nodrošinātu digitālo pamatprasmju apguvi personām ar zemu izglītības  līmeni visā Latvijas teritorijā, kas attiecīgi varēja ietekmēt personu ar zemu izglītības līmeni iesaisti. Īstenojot individuālo pieeju, secināms, ka izglītības iestādēm ir problemātiski nokomplektēt mācību grupu ar personām tikai ar zemu izglītības līmeni. No saņemtajiem personu iesniegumiem mērķa grupas atbilstības pārbaudei, 53% tika atzīti par neatbilstošiem izglītības līmeņa dēļ, proti nav zems izglītības līmenis.  

Vienlaikus jānorāda, ka lai gan paredzams, ka iznākuma rādītājs netiks pilnībā sasniegts (plānotais iznākuma rādītājs uz 31.12.2023. projektā 85% no MK noteikumos noteiktā, tajā skaitā 86% cilvēkiem ar zemu izglītības līmeni un 85% cilvēkiem ar augstu izglītības līmeni), rezultatīvie rādītāji tiks sasniegti un pat pārsniegti (plānotais rezultatīvais rādītājs uz 31.12.2023. projektā 113% no MK noteikumos noteiktā, tajā skaitā 98% cilvēkiem ar zemu izglītības līmeni un 120% cilvēkiem ar augstu izglītības līmeni).
Ar MK noteikumu projektu veiktie grozījumi MK noteikumos Nr.474 neradīs negatīvu ietekmi uz finansējuma saņēmēju.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Pēc MK noteikumu spēkā stāšanās tiesiskā regulējuma izmaiņu rezultātā CFLA un Aģentūrai būs jānodrošina grozījumu veikšana noslēgtajā vienošanās Nr. 8.4.1.0/16/I/001.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
skolēni
Ietekmes apraksts
Veicot finansējuma samazīnājumu 8.4.1.SAM un to novirzot uz ESF projektiem vispārējās izglītības jomā kompetenču pieejā balstīta vispārējās izglītības satura pilnveidei un izglītojamo individuālo kompetenču attīstībai, kā arī profesionālās izglītības jomā darba vidē mācību atbalstam, tiks paplašināti izglītojamiem pieejamie atbalsta pasākumi, radot pozitīvu ietekmi uz šo mērķa grupu.
Juridiskās personas
Aģentūra, CFLA
Ietekmes apraksts
MK noteikumu projekta tiesiskā regulējuma izmaiņu rezultātā CFLA un VIAA būs jānodrošina grozījumu veikšana 2016. gada 23. decembrī noslēgtajā vienošanās Nr. 8.4.1.0/16/I/001 “Nodarbināto personu profesionālās kompetences pilnveide”.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu monetārs novērtējums
Vai projekts skar šo jomu?
Nē
2.4. Atbilstības izmaksu monetārs novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
8.4.1. SAM Projektā identificēto finansējuma ietaupījumu 1 500 000 euro apmērā, tai skaitā ESF finansējums 1 275 001 euro un VB līdzfinansējums 224 999 euro, plānots pārdalīt uz 8.5.1.SAM, 8.3.1.1.pasākumu un 8.3.2.2.pasākumu. Minēto finansējumu plānots apgūt līdz 2023. gada 31. decembrim. Ņemot vērā minēto, ietekmes uz budžetu nav.
Pēc MK noteikumu projekta spēkā stāšanās Aģentūra veiks attiecīgus grozījumus 8.4.1.SAM Projekta iesnieguma pielikumā “Finansēšanas plāns”.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Ministru kabineta 2016. gada 15. jūlija noteikumi Nr. 483 "Darbības programmas "Izaugsme un nodarbinātība" 8.5.1. specifiskā atbalsta mērķa "Palielināt kvalificētu profesionālās izglītības iestāžu audzēkņu skaitu pēc to dalības darba vidē balstītās mācībās vai mācību praksē uzņēmumā" īstenošanas noteikumi" (turpmāk - MK noteikumu Nr. 483), Ministru kabineta 2015. gada 24. novembra noteikumi Nr. 670 "Darbības programmas "Izaugsme un nodarbinātība" 8.3.1. specifiskā atbalsta mērķa "Attīstīt kompetenču pieejā balstītu vispārējās izglītības saturu" 8.3.1.1. pasākuma "Kompetenču pieejā balstīta vispārējās izglītības satura aprobācija un ieviešana" īstenošanas noteikumi" (turpmāk - MK noteikumu Nr.670) un Ministru kabineta 2016. gada 30. augusta noteikumi Nr. 589 "Darbības programmas "Izaugsme un nodarbinātība" 8.3.2. specifiskā atbalsta mērķa "Palielināt atbalstu vispārējās izglītības iestādēm izglītojamo individuālo kompetenču attīstībai" 8.3.2.2. pasākuma "Atbalsts izglītojamo individuālo kompetenču attīstībai" īstenošanas noteikumi"(turpmāk - MK noteikumu Nr. 589).
Pamatojums un apraksts
Pēc 8.4.1.SAM Projekta finansējuma atbrīvošanas, tiks izstrādāti grozījumi  augstām minētajos MK noteikuos Nr.483, MK noteikumu Nr.670 un MK noteikumu Nr. 589, attiecīgi palielinot to īstenošanai pieejamā finansējuma apmēru.
Atbildīgā institūcija
Izglītības un zinātnes ministrija
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
MK noteikumu projekts paredz samazināt 8.4.1.SAM īstenošanai pieejamā finansējuma apmēru, kas  identificēts kā finansējuma ietaupījums, un ir uzskatāmi par tehniskiem grozījumiem, līdz ar to sabiedrības līdzdalība nav nepieciešama.
 
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Nē
7.5. Cita informācija
Cita informācija
Tiesību akta projekta izpildē iesaistīta Izglītības un zinātnes ministrija kā Eiropas Savienības fondu vadībā iesaistītā atbildīgā iestāde, Centrālā finanšu un līgumu aģentūra kā Eiropas Savienības fondu vadībā iesaistītā sadarbības iestāde, Valsts izglītības attīstības aģentūra kā 8.4.1.SAM Projekta īstenotājs.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

